Krstaški ratovi - Wikipedia

# Krstaški ratovi

### Sa Wikipedije, slobodne enciklopedije

Krstaški ratovi je naziv za niz vojnih pohoda od 11. do 13. vijeka kojima je bio cilj "osloboditi" Jerusalem i Svetu zemlju od islamske vladavine.

## [izmijeni] Uzroci

Krstaški ratovi su niz ratova što su ih kršćani zapadne i srednje Evrope na poticaj papa vodili od kraja XI. do druge polovice 13. vijeka protiv Seldžuka, Fatimida i drugih islamskih dinastija i država za oslobođenje svetih mjesta u Palestini, posebno Kristovog groba u Jerusalemu, iz ruku muslimana. Ti su ratovi započeli u doba kada je Katolička crkva, s papom na čelu, nastojala ostvariti duhovnu i svjetovnu prevlast u kršćanskom svijetu. Na crkvenim saborima u Piacenzi i Clermontu 1095. g. Papa Urban II. pozvao je na rat protiv muslimana za oslobođenje Jerusalema, obećavši učesnicima oprost od svakoga grijeha, pri čemu će ubijanje, pljačka, osvajanje novih posjeda biti posve prihvatljivi, jer će žrtve svega toga biti nevjernici koji bolje ni ne zaslužuju. Papin poziv, kao i žarko propovijedanje zanesenjaka, npr. francuskog redovnika-augustinca Petra Pustinjaka, bili su dočekani s velikim poletom i oduševljenjem, i to zbog više razloga. Iako je u XI. vijeku u Evropi počelo razdoblje opšte demografske, ekonomske i političke obnove, niži su društveni slojevi proživljavali teško ekonomsko stanje i glad, a 1095.-96. evropske zemlje je zahvatila nepoznata epidemija (vjerojatno kuga), pa je pokušaj bijega iz takve stvarnosti bio sasvim razumljiv. Ekonomsko stanje je bilo dodatno otežano jer su Seldžuci i Fatimidi kočili trgovinu maloazijskog i sjevernoafričkog prostora s kršćanskom Evropom. Značajnu ulogu u pokretanju ratova imala je i zamisao o zaštiti mnogobrojnih hodočasnika na putu u Svetu zemlju od nasilja i samovolje bliskoistočnih mjesnih moćnika. Od rata protiv islamskog Istoka svi su očekivali koristi: vjerski pojedinci - mjesto u raju, velikaši - nove velike posjede, seljaci - oslobođenje od lične ovisnosti, a svi sudionici plijen od pljačke. U raznim dijelovima Francuske, Njemačke i Italije na hiljade naivnih vitezova i kmetova počinju se okupljati na ratni pohod, stavljaju na svoje tunike veliki crveni krst i odlaze u 200. godišnji rat za oslobađanje Isusovog groba, krećući se ispred glavnine, ubijajući Židove te pljačkajući i izazivajući nemire kamo god bi stigli.

## [izmijeni] Hronologija

- 1096. - 1099. Prvi krstaški rat
- 1147. - 1149. Drugi krstaški rat
- 1189. - 1192. Treći krstaški rat
- 1202. - 1204. Četvrti krstaški rat
- 1209. - 1229. Albigenški rat
- 1212. Dječji krstaški rat
- 1217. - 1221. Peti krstaški rat
- 1228. - 1229. Šesti krstaški rat
- 1248. - 1254. Sedmi krstaški rat
- 1270. Osmi krstaški rat
- 1271. Deveti krstaški rat

## [izmijeni] Zanimljivosti

- Godine 1213. započeo je tragičan krstaški pohod u kojem su hiljade kršćanske djece pješice krenule iz Evrope prema Jerusalimu. Većina ih je putem pomrla od gladi, a neki su prodani u roblje.

- Sultan Saladin (1137.-1193.) bio je vođa muslimanske vojske. Vrstan zapovjednik, sultan Egipta i Sirije, uzdigao Egipat do jednog od najmoćnijih područja Srednjeg istoka.

- Putovanje iz Evrope do Jerusalema bilo je dugotrajno i opasno pa su mnogi krstaši putem umrli. Oni koji su se vratili u Evropu, donijeli su iz Palestine dragocjenu svilu i začine, ali i mnoga znanja iz matematike i astronomije.

- Omiljeni engleski kralj Richard I. (vladavina od 1189.-1199.) bio je poznat pod imenom Richard Lavljeg Srca. On je sudjelovao u trećem krstaškom pohodu i pritom zauzeo lučki grad Akon. Na povratku zarobio ga je austrijski vojvoda Leopold i tražio visoku otkupninu.

Preuzeto sa: "http://bs.wikipedia.org../../../k/r/s/Krsta%C5%A1ki_ratovi.html"

Kategorije: Članci predloženi za spajanje

##### Views

- Članak
- Razgovor
- Trenutna verzija

##### Pretraga

##### Drugi jezici

- Afrikaans
- Alemannisch
- العربية
- Беларуская
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Magyar
- Bahasa Indonesia
- Ido
- Italiano
- 日本語
- 한국어
- Lietuvių
- Latviešu
- Македонски
- Bahasa Melayu
- Malti
- Plattdüütsch
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Tagalog
- Türkçe
- Українська
- اردو
- ייִדיש
- 中文